Crunchbase

Crunchbase היא פלטפורמה למידע אודות חברות פרטיות וציבוריות שהוקמה ביולי 2007 על ידי מייקל ארינגטון. האתר כולל מידע אודות השקעות ומימון, מייסדים ובעלי תפקידים בכירים, מיזוגים ורכישות, חדשות ומגמות בתעשייה. במקור הוקמה הפלטפורמה למעקב אחר חברות הזנק, אך מאגר הידע שלה כולל מידע על חברות פרטיות וציבוריות בקנה מידה גלובלי.

מקורות המידע המזינים את הפלטפורמה כוללים חברות השקעה השולחות עדכונים חודשיים, מנהלים, יזמים ומשקיעים התורמים באופן פעיל, מנתחי נתונים מטעם Crunchbase ואלגוריתמי בינה מלאכותית המשמשים לווידוא אמינות המידע וזיהוי חריגות.

 קישורים חיצוניים 



 הערות שוליים 

קטגוריה:אתרי אינטרנט שהושקו ב-2007